《赠相士刘跛子》
宋代·萧立之

庐陵跛子代有声，相法如镜开玄冥。喙长三尺不称身，翻江倒海惊座人。

崆山尽头秋色晚，椎髻梭花隐门限。𨃟跚袍布揖使前，塞屋堵墙惊差见。

桑叶杉枯怀楚归，十年读书良未非。逢君啧啧三个好，岂亦见吾衡气机。

作者简介：萧立之（一二○三～？）（生年据本集卷下《壬午元日试笔……》“年似渭滨人样子”、“记前壬午甫能冠”推定），原名立等，字斯立，号冰崖，宁都（今属江西）人。理宗淳祐十年（一二五○）进士。历知南城县，南昌推官，通判辰州。宋亡归隐。有《冰崖诗集》二十六卷，已佚。明弘治十八年九世孙敏辑刊《冰崖公诗拾遗》三卷。事见本集末附萧敏《识后》，明嘉靖《赣州府志》卷九有传。　萧立之诗，以《四部丛刊》影印明弘治十八年刻本为底本。新辑集外诗附于卷末。